แนวโน้มหุ้นถูกกดดันอ่อนตัวลง
นักวิเคราะห์ประเมินดัชนีเช้าวันนี้แนวโน้มถูกกดดันให้อ่อนตัวลง จากวิตกหนี้ไอร์แลนด์ คาดต่างชาติยังขายหุ้นใหญ่
17 พ.ย. 2553

นักวิเคราะห์ประเมินดัชนีเช้าวันนี้แนวโน้มถูกกดดันให้อ่อนตัวลง จากวิตกหนี้ไอร์แลนด์ คาดต่างชาติยังขายหุ้นใหญ่
นายรักพงศ์ ไชยศุภรากุล ผู้จัดการฝ่ายวิจัยเศรษฐกิจและกลยุทธ บล.เคจีไอ กล่าวว่า ตลาดหุ้นไทยเช้านี้มีแนวโน้มอ่อนตัวลง เพราะยังถูกกดดันจากประเด็นเรื่องไอร์แลนด์ที่เมื่อวานที่ประชุมคณะรมต.คลังของกลุ่มยุโรปยังไม่ได้ข้อสรุปเกี่ยวกับการขอความช่วยเหลือ เนื่องจากไอร์แลนด์ยังไม่ร้องขอความช่วยเหลือในระดับของรัฐ(State-bailout)เหมือนกับที่กรีซเคยทำ เพราะฉะนั้น ปัญหาหนี้สินก็จะยังคงเรื้อรังอยู่
นอกจากนั้น ทางการจีนเองยังไม่ได้มีการประกาศนโยบายการเงินออกมาตั้งแต่เมื่อวานที่ความกังวลว่าจีนจะออกคุมเข้มนโยบายการเงินเพื่อป้องกันเงินเฟ้อ จึงน่าจะยังเป็นประเด็นกดดันอยู่ในวันนี้ต่อเนื่องจากเมื่อวาน 
ส่วนความกังวลว่าประเทศไทยจะมีมาตรการควบคุมเงินทุนไหลเข้านั้น เชื่อว่ายังไม่น่าจะเกิดขึ้นในช่วงนี้ เพราะเงินบาทอ่อนค่าลงมาบ้างแล้ว แต่อย่างไรก็๖ม ภาพรวมมองวันนี้หุ้นใหญ่จะยังมีแรงขายจากนักลงทุนต่างประเทศอยู่ มองแนวรับ 990 จุด
และวันนี้หุ้นบมจ.เนชั่น อินเตอร์เนชั่นแนล เอ็ดดูเทนเมนท์ (NINE) เข้าซื้อขายในตลาด mai เป็นวันแรก ราคา IPO หุ้นละ 2.40 บาท